  Анжелика Тихонова корреспондент Коронавирус инфекциен нюръяськон улсын 28-тӥ оштолэзьлы Удмуртиысь эмъюртъёсын 935 интыос кылдытозы. Со сярысь 16-тӥ оштолэзе оперативной штаблэн кенешоназ элькун кивалтэтлэн тӧроез Ярослав Семёнов вераз. Со пӧлысь 70 процентэз (664 койкаос) бордын кислород луоз.Ужъёс уен-нуналэн мыно: шлюзъёс лэсьто, электро езъёс кыско, тыосты шокатӥсь 40 аппаратъёс дасязы. Висисьёсты вить эмъюртъёс пумитаны дась - Паласькись висёнъёсъя элькун эмъюрт, Дэриысь эмъюрт но Ижкарысь 2, 7, 8 номеро эмъюртъёс. Тодэ вайытом, 16-тӥ оштолэзьлы Удмуртиын выль коронавирус инфекциен 58 адямилэсь шедьтӥзы, ньылез со пӧлысь йӧназы, кыкез улонысь кошкизы. 16-тӥ оштолэзе 15 часысен элькунысьтымы кык ёросын карантин яло.  Тегъёс: Ижкар Удмуртия коронавирус тазалыкезутён эмъяськонниос ЯрославСемёнов  